stanford-oval/wikipedia huggingface dataset:
สมเด็จพระราชินีนาถยูเลียนาแห่งเนเธอร์แลนด์
พระราชธิดา

สมเด็จพระราชินีนาถยูเลียนาและเจ้าชายแบร์นฮาร์ดมีพระราชธิดารวม 4 พระองค์ ดังนี้
เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ (เบียทริกซ์ วิลเฮลมินา อาร์มการ์ด; ประสูติ 31 มกราคม ค.ศ. 1938)
เสวยราชสมบัติเป็น สมเด็จพระราชินีนาถแห่งเนเธอร์แลนด์ เมื่อวันที่ 30 เมษายน ค.ศ. 1980 ภายหลังจากการสละราชสมบัติของพระราชชนนี
ทรงอภิเษกสมรสเมื่อวันที่ 10 มีนาคม ค.ศ. 1966 ณ วิหารเวสเตอร์ อัมสเตอร์ดัม กับ เคลาส์ ฟอน อัมส์แบร์ก (6 กันยายน ค.ศ. 1926 - 6 ตุลาคม ค.ศ. 2002)
เจ้าหญิงไอรีนแห่งเนเธอร์แลนด์ (ไอรีน เอ็มมา เอลิซาเบธ; ประสูติ 5 สิงหาคม ค.ศ. 1939)
ทรงอภิเษกสมรสเมื่อวันที่ 29 เมษายน ค.ศ. 1964 ณ โรม แต่ทรงหย่าร้างเมื่อวันที่ 26 พฤษภาคม ค.ศ. 1981 กับ เจ้าชายชาร์ลส์ ฮิวจ์ ซาเวียร์ มารี ซิกส์ หลุยส์ โรแบรต์ ฌ็อง จอร์จ เบอร์นัวต์ มิเชลแห่งบูร์บง-ปาร์มา (ประสูติ 8 เมษายน ค.ศ. 1933)
เจ้าหญิงมาร์ครีตแห่งเนเธอร์แลนด์ (มาร์เกรียต ฟรานซิสกา; ประสูติ 19 มกราคม ค.ศ. 1943)
ทรงอภิเษกสมรสเมื่อวันที่ 10 มกราคม ค.ศ. 1967 ณ โบสถ์เซ็นต์ยาค็อบ กรุงเฮก กับ ปีเตอร์ ฟ็น โฟลเลินโฮเฟิน (เกิด 30 เมษายน ค.ศ. 1939)
เจ้าหญิงคริสตีนาแห่งเนเธอร์แลนด์ (มาเรีย คริสตินา หรือ เจ้าหญิงมาเร็ค ; ประสูติ 18 กุมภาพันธ์ ค.ศ. 1947 - สิ้นพระชนม์ 16 สิงหาคม ค.ศ. 2019)
ทรงอภิเษกสมรสเมื่อวันที่ 28 มิถุนายน ค.ศ. 1975 ณ เมืองยูเทรกต์ แต่ทรงหย่าร้างในวันที่ 31 มีนาคม ค.ศ. 1995 กับ จอร์จ กิลเลอร์โม (เกิด 1 สิงหาคม ค.ศ. 1946)
สละราชสมบัติ

ในวันที่ 30 เมษายน ค.ศ. 1980 ซึ่งเป็นวันเฉลิมพระชนมพรรษาครบ 71 พรรษา สมเด็จพระราชินีนาถยูเลียนาได้ทรงลงพระปรมาภิไธยในพระราชบัญญัติการสละราชสมบัติและพระราชธิดาพระองค์ใหญ่ทรงสืบราชสมบัติต่อมาเป็น พระราชินีนาถเบียทริกซ์
ภายหลังจากการสละราชสมบัติ สมเด็จพระราชินีนาถยูเลียนามีพระอิสริยยศอย่างเป็นทางการว่า สมเด็จพระราชินีนาถยูเลียนา พระบรมราชชนนีแห่งเนเธอร์แลนด์ (Her Majesty Juliana, Queen Mother of the Netherlands) แต่ทรงปรารถนาที่จะดำรงพระอิสริยยศแค่เพียง เจ้าหญิงยูเลียนาแห่งเนเธอร์แลนด์ (HRH Princess Juliana of the Netherlands) พระองค์ยังคงทรงปฏิบัติงานพระราชกุศลมากมายจนกระทั่งเข้าสู่ช่วงพระชนมพรรษา ๙๐ พรรษา
สวรรคต

ในกลาง ค.ศ. 1990 สมเด็จพระราชินีนาถยูเลียนประชวรด้วยพระโรคสมองเสื่อม ทำให้ทรงปฏิบัติพระราชกรณียกิจได้น้อยลง และปรากฏพระองค์ต่อสาธารณชนน้อยลง ซึ่งแพทย์ประจำพระองค์ได้ถวายคำแนะนำให้รักษาพระอาการประชวรนี้ให้หายดีเสียก่อน และเนื่องจากพระราชธิดาทั้ง 4 ทรงเป็นห่วงด้วยเนื่องจากพระองค์ทรงมีพระชนมพรรษามากแล้ว ซึ่งพระองค์ต้องถูกแพทย์เฝ้าติดตามพระอาการตลอดเวลา เจ้าชายแบร์นฮาร์ทแห่งลิพเพอ-บีสเทอร์เฟ็ลท์ ทรงพระราชทานสัมภาษณ์ผ่านทางโทรทัศน์ว่าสมเด็จพระราชินีนาถยูเลียนาเริ่มทรงจำผู้ใดได้น้อยลง เนื่องจากเป็นอาการของโรคนี้
สมเด็จพระราชินีนาถยูเลียนาเสด็จสวรรคตเมื่อวันที่ 20 มีนาคม ค.ศ. 2004 ด้วยพระชนมพรรษา 94 พรรษา ซึ่งสวรรคตลงวันเดียวกับ เอ็มมาแห่งวัลเด็คและเพือร์ม็อนท์ พระราชอัยยิกา ด้วยพระอาการพระปัปผาสะอักเสบ
เครื่องราชอิสริยาภรณ์

เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) (ประเทศไทย)
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ฝ่ายใน (ม.จ.ก.)  (ประเทศไทย)
รัฐประหารในสยาม เมษายน พ.ศ. 2476

เหตุการณ์รัฐประหารในราชอาณาจักรสยาม 1 เมษายน พ.ศ. 2476  เกิดขึ้นเมื่อวันเสาร์ที่ 1 เมษายน พ.ศ. 2476 โดยที่พระยามโนปกรณ์นิติธาดา นายกรัฐมนตรีได้ประกาศพระราชกฤษฎีกาปิดสภาผู้แทนราษฎร พร้อมงดใช้รัฐธรรมนูญบางมาตรา
สาเหตุ

เหตุสืบเนื่องจากการนำเสนอเค้าโครงเศรษฐกิจของนายปรีดี พนมยงค์ ฉบับที่เรียกว่า "สมุดปกเหลือง" พระยามโนปกรณ์นิติธาดาใช้เล่ห์กลปัดร่างดังกล่าวตกไป และยกพระบรมราชวินิจฉัยของพระบาทสมเด็จพระปกเกล้าเจ้าอยู่หัวโดยไม่มีผู้รับสนอง เขาสมคบกับพระยาทรงสุรเดช 1 ใน 4 ทหารเสือผู้เปลี่ยนแปลงการปกครอง ได้นำพระยาฤทธิอัคเนย์ และ พระประศาสน์พิทยายุทธ ทหารเสืออีก 2 คน ใช้กำลังทหารล้อมสภาไว้และสั่งปิดสภา
โดยความตอนหนึ่งในคำแถลงการณ์ปิดสภาฯของพระยามโนปกรณ์นิติธาดา ความว่า
...ในคณะรัฐมนตรี ณ บัดนี้ เกิดการแตกแยกเป็น ๒ พวก มีความเห็นแตกต่างกัน ความเห็นข้างน้อยนั้นปรารถนาที่จะวางนโยบายเศรษฐกิจไปในทางอันมีลักษณะเป็นคอมมิวนิสต์ ความเห็นข้างมากนั้นเห็นว่านโยบายเช่นนั้นเป็นการตรงกันข้ามแก่ขนบประเพณีชาวสยาม และ เป็นที่เห็นได้โดยแน่นอนทีเดียวว่านโยบายเช่นนั้น จักนำมาซึ่งความหายนะแก่ประชาราษฎร และเป็นมหันตภัยแก่ความมั่นคงของประเทศ...สมาชิกสภาผู้แทนราษฎรในเวลานี้เล่า ก็ประกอบขึ้นด้วยสมาชิกที่แต่งตั้งขึ้นมาตามรัฐธรรมนูญ สภานี้มีหน้าที่ในทางนิติบัญญัติ จนกว่าจะมีสภาใหม่โดยราษฎรเลือกตั้งสมาชิกขึ้นมา สภาประกอบด้วยสมาชิกที่แต่งตั้งขึ้นมาชั่วคราวเช่นนี้  หาควรที่ไม่จะเพียรวางนโยบายทางเศรษฐกิจใหม่ เป็นการเปลี่ยนแปลงของเก่าอันมีใช้อยู่ประดุจการพลิกแผ่นดิน ส่วนสภาในเวลานี้จะอ้างว่าไม่ได้ทำ หรือยังไม่ได้ทำกฎหมายอันมีลักษณะไปในทางนั้นก็จริงอยู่ แต่เป็นที่เห็นได้โดยชัดเจนแจ่มแจ้งว่าสมาชิกเป็นจำนวนมากคน มีความปรารถนาที่จะทำเช่นนั้น และมีความเลื่อมใสศรัทธาต่อรัฐมนตรีอันมีจำนวนข้างน้อยในคณะรัฐมนตรี...
สำหรับตัวพระยามโนปกรณ์นิติธาดาเองนั้น ไม่เห็นด้วยกับเค้าโครงเศรษฐกิจฉบับนี้  คณะนายทหารที่สนับสนุนพระยามโนปกรณ์ฯ โดย พระยาทรงสุรเดชจึงขู่ฝ่ายที่สนับสนุนนายปรีดีโดยการใช้กำลังทหารพร้อมอาวุธปืนและลูกระเบิดตรวจค้นสมาชิกสภาฯ ก่อนจะเข้าที่ประชุม ดังที่วิเทศกรณีย์บันทึกไว้ว่า
ก่อนการประชุมสภาผู้แทนราษฎร เมื่อเวลา 09.35 น. นั้น พระยาทรงสุรเดชได้นำเอาทหาร 1 กองร้อยพร้อมสรรพด้วยอาวุธและนัยว่าได้เอาลูกระเบิดมือติดตัวมาด้วย ทหาร 1 กองร้อยดังกล่าวนี้ได้ยืนอยู่ที่เชิงบันไดสภาผู้แทนราษฎร เพื่อทำการตรวจค้นอาวุธที่บรรดาสมาชิกพกติดตัวมา ถ้าใครพกปืนติดตัวมาก็เก็บเอาไว้เสียทันที การกระทำเช่นนี้ไม่เป็นที่พอใจของสมาชิกเป็นส่วนมาก
ผลลัพธ์

และยกพวกไปล้อมบ้านพักของนายปรีดี  เป็นเหตุให้ต้องใช้พระราชกฤษฎีกาปิดสภาผู้แทนราษฎร พร้อมงดใช้รัฐธรรมนูญบางมาตรา  ซึ่งถือได้ว่าเป็นการ รัฐประหารเงียบ  พร้อมบีบบังคับนายปรีดีไปที่ประเทศฝรั่งเศส และได้ออกพระราชบัญญัติป้องกันการกระทำอันเป็นคอมมิวนิสต์ พ.ศ. 2476 ออกมาใช้ด้วย มีการกวาดล้างจับกุมชาวเวียดนามที่สงสัยว่าเป็นคอมมิวนิสต์ ขณะเดียวกันคณะกรรมการพรรคคอมมิวนิสต์สยามก็ถูกจับและถูกจำคุก ทั้งนี้มีบันทึกที่ไม่เป็นทางการว่า พระยามโนปกรณ์นิติธาดา และ พระยาทรงสุรเดช ร่วมมือกันในการขจัดบทบาททางการเมืองของคนสำคัญในคณะราษฏรเอง เช่น นายปรีดี พนมยงค์ และหลวงพิบูลสงคราม เป็นต้น
เหตุความขัดแย้งขึ้นยังคงดำเนินต่อมา นำไปสู่การปิดหนังสือพิมพ์บางฉบับที่ให้การสนับสนุนคณะราษฎร จนทำให้เกิดเหตุรัฐประหารอีกครั้งด้วยกำลังทหารในอีก 69 วันต่อมา ซึ่งตรงกับวันที่ 20 มิถุนายน ปีเดียวกัน ซึ่งคณะนายทหารคณะราษฎรได้รัฐประหารรัฐบาลพระยามโนปกรณ์นิติธาดา เรียกตัวนายปรีดีกลับมา และเนรเทศพระยามโนปกรณ์นิติธาดาไปปีนังแทนด้วยรถไฟ และถึงแก่กรรมที่นั่นในที่สุด  สำหรับพระยาทรงสุรเดช นี่เป็นจุดเริ่มต้นความขัดแย้งที่นำไปสู่การกล่าวหาในเหตุการณ์กบฏพระยาทรงสุรเดชต่อไป
ดูเพิ่ม

พระบาทสมเด็จพระปกเกล้าเจ้าอยู่หัว#การต่อต้านคณะราษฎร
รัฐประหารในสยาม มิถุนายน พ.ศ. 2476
เดอะวอยซ์ไทยแลนด์

| เดอะวอยซ์ไทยแลนด์ |
| --- | --- |

ประเภท: การแข่งขันเรียลลิตีโชว์
สร้างโดย: จอห์น เดอร์ โมล Roel van Velzen
เค้าโครงจาก: เดอะวอยซ์ โดย ไอทีวีสตูดิโอส์
พัฒนาโดย: ทรู มิวสิค (2555-2561) บางกอกมีเดียแอนด์บรอดคาสติง (2561-2562) เดอะ วัน เอ็นเตอร์ไพรส์ (2565-ปัจจุบัน)
พิธีกร:   ทรงสิทธิ์ รุ่งนพคุณศรี (2555 - ปัจจุบัน)  รินลณี ศรีเพ็ญ (2556 - 2561) 
กรรมการ:   สหรัถ สังคปรีชา (2555 - ปัจจุบัน)  โจอี้ บอย (2555 - 2565)  อภิวัชร์ เอื้อถาวรสุข (2555 - 2557)  เจนนิเฟอร์ คิ้ม (2555 - 2558) (2561 - ปัจจุบัน)  สิงโต นำโชค (2558 - 2561)  ธนิดา ธรรมวิมล (2559 - 2561)  ปองกูล สืบซึ้ง (2561 - 2565)  ปราโมทย์ ปาทาน (2567 - ปัจจุบัน)  อิชณน์กร พึ่งเกียรติรัศมี (2567 - ปัจจุบัน)  โบกี้ไลอ้อน (2567 - ปัจจุบัน) 
ผู้ประพันธ์เพลง: Martijn Schimmer
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 9+1
จำนวนตอน: 148
การผลิต
ผู้อำนวยการผลิต: John de Mol
ผู้อำนวยการสร้าง: Stefan Tieleman
สถานที่ถ่ายทำ: เวิร์คพอยท์สตูดิโอ (2555) เซ็นเตอร์พอยท์ สตูดิโอ ลาซาล (ฤดูกาลที่ 1 - ฤดูกาลที่ 6, 9) สตาร์ ฮอลลีวู้ด สตูดิโอ ถนนพุทธมณฑล สาย 5 (ฤดูกาลที่ 7 - ฤดูกาลที่ 8) Show DC Hall @ Show DC พระราม 9 (ออล สตาร์ส)
กล้อง: หลายกล้อง
ความยาวตอน: 105 นาที
บริษัทผู้ผลิต: โต๊ะกลมโทรทัศน์ (ฤดูกาลที่ 1-2) ใจอั้น (ฤดูกาลที่ 3-6, 9) เอพีแอนด์เจ โปรดักชั่น (ฤดูกาลที่ 3-6) เอพีเจ แอนด์ โค (ฤดูกาลที่ 7-8) เอ็กซ์ซิท สาม หก ห้า (ออล สตาร์ส) ทริปเปิ้ลเพลย์ (แพลน บี มีเดีย ร่วมกับ อินดิเพนเด้นท์ อาร์ทิสท์ เมเนจเม้นท์) (ออล สตาร์ส)
ออกอากาศ
เครือข่าย: ช่อง 3
ออกอากาศ: 9 กันยายน 2555 (2555-09-09) – 25 กุมภาพันธ์ 2561 (2561-02-25)
เครือข่าย: พีพีทีวี
ออกอากาศ: 19 พฤศจิกายน 2561 (2561-11-19) – 23 ธันวาคม 2562 (2562-12-23)
เครือข่าย: ช่องวัน 31
ออกอากาศ: 17 กรกฎาคม 2565 (2565-07-17) – ปัจจุบัน
การแสดงที่เกี่ยวข้อง
เดอะวอยซ์ คิดส์ ไทยแลนด์ เดอะวอยซ์ ซีเนียร์ ไทยแลนด์ เดอะวอยซ์ ออล สตาร์ส ไทยแลนด์
เดอะวอยซ์ไทยแลนด์ เสียงจริง ตัวจริง (อังกฤษ: The Voice Thailand) เป็นรายการประกวดร้องเพลง โดย บริษัท เดอะ วัน เอ็นเตอร์ไพรส์ จำกัด (มหาชน) ซื้อลิขสิทธิ์รายการ เดอะวอยซ์ จากทัลปามีเดียกรุป ประเทศเนเธอร์แลนด์ (ปัจจุบันอยู่ในเครือไอทีวีสตูดิโอส์) มาผลิตในรูปแบบของประเทศไทย ผ่านบริษัท เอ็กซ์ซิท สาม หก ห้า จำกัด ออกอากาศทางช่องวัน 31 (ซีซั่น 9 ได้มีการออกอากาศให้รับชมย้อนหลังบนแพลตฟอร์มเน็ตฟลิกซ์ด้วย) ก่อนหน้านี้รายการถูกซื้อลิขสิทธิ์โดย ทรู มิวสิค และ พีพีทีวี และผลิตรายการโดย โต๊ะกลมโทรทัศน์ และ เอพีแอนด์เจ โปรดักชัน ออกอากาศทางช่อง 3 และพีพีทีวี ตามลำดับ เริ่มออกอากาศครั้งแรกเมื่อวันที่ 9 กันยายน พ.ศ. 2555 มาจนถึงปัจจุบัน
กติกา

การแข่งขันประกอบด้วย 3 รอบ คือ The Blind Audition, Battle Phase และ Live Show และจากฤดูกาลที่ 2 เป็นต้นมาได้เพิ่มรอบ Knockout เข้ามาอีก ทำให้กลายเป็นทั้งหมด 4 รอบ โดยในการ Blind Audition ผู้เข้าประกวดจะถูกคัดเลือกจากเสียงร้องเพียงอย่างเดียว โดยเหล่าโค้ชจะนั่งหันหลังให้กับผู้เข้าแข่งขันและเมื่อได้ยินเสียงร้องที่ถูกใจ โค้ชจะกดปุ่มเพื่อหมุนเก้าอี้หันหน้ากลับมาหาผู้เข้าแข่งขันเพื่อรับเข้าสู่ทีม ในฤดูกาลที่ 7 ของรายการ ได้มีการเพิ่มกติกาพิเศษคือปุ่ม "บล็อก (Block)" ซึ่งจะให้โค้ชทุกคนมีสิทธิ์กีดกันโค้ชคนอื่นในการนำผู้เข้าแข่งขันเข้าทีมตัวเอง ทำให้รายการมีสีสันมากขึ้น
กรณีโค้ชกดปุ่มหันเก้าอี้มาเพียงคนเดียว ผู้เข้าแข่งขันจะเข้าสู่ทีมของโค้ชคนนั้นทันที
กรณีมีโค้ชกดปุ่มหันเก้าอี้มามากกว่า 1 คน สิทธิในการเลือกร่วมทีมจะเป็นของผู้เข้าแข่งขัน
กรณีผู้เข้าแข่งขันร้องเพลงจบ โดยที่ไม่มีโค้ชคนใดหันมา ผู้เข้าแข่งขันจะตกรอบ Blind Audition
กรณีมีโค้ชกดปุ่มหันเก้าอี้มาแต่ถูกโค้ชคนที่หันก่อนหน้าใช้สิทธิ์บล็อกไว้ ผู้เข้าแข่งขันจะไม่มีสิทธิ์เลือกไปอยู่ทีมโค้ชคนนั้น และกรณีที่หันมาแค่สองคนแต่คนที่สองถูกบล็อก ผู้เข้าแข่งขันจะเข้าสู่ทีมของโค้ชที่ใช้สิทธิ์บล็อกโดยอัตโนมัติ โค้ชแต่ละท่านจะใช้สิทธิ์บล็อกได้ 3 ครั้ง (2 ครั้ง ในฤดูกาลที่ 7) ตลอดการคัดเลือกรอบ Blind Audition
ตั้งแต่ฤดูกาลที่ 9 ปุ่มบล็อกถูกปรับเปลี่ยนเป็นปุ่ม "ซูเปอร์บล็อก" โดยโค้ชสามารถใช้สิทธิ์บล็อกได้หลังจบการร้องเพลงเท่านั้น และบล็อกเฉพาะโค้ชที่หันมาแล้วได้เพียง 1 ครั้ง โดยเก้าอี้ของโค้ชที่ถูกบล็อกจะหมุนกลับหลังหันและถูกตัดเสียงพูดออก
เมื่อเหล่าโค้ชได้รวบรวมสมาชิกในทีมแล้ว โค้ชจะคอยเป็นผู้ให้คำปรึกษาด้านการขับร้องแก่ผู้เข้าแข่งขันเพื่อเข้าสู่รอบ Battle Phase ซึ่งในรอบนี้โค้ชจะทำการจับลูกทีมมาประชันในการร้องเพลงเดียวกันและโค้ชจะเป็นผู้ตัดสินเข้ารอบ Live Show โดยในรอบ Live Show ผู้เข้าแข่งขันของแต่ละทีมจะประชันกับผู้เข้าแข่งขันจากทีมอื่นๆ ในการแสดงถ่ายทอดสด โดยผู้ชมทางบ้านจะลงคะแนนโหวตเพื่อเลือกผู้เข้าแข่งขันที่ชื่นชอบให้ผ่านเข้ารอบ และโค้ชเองจะเลือกผู้ที่ผ่านเข้ารอบต่อไปเช่นกัน จนรอบสุดท้ายโค้ชแต่ละคนจะเหลือผู้เข้าแข่งขันเพียงคนเดียว และผลตัดสินสุดท้ายจากการโหวตหลังการแสดงถ่ายทอดสดจะเป็นกำหนดว่าใครคือผู้ชนะ
ในฤดูกาลที่ 2 ได้เพิ่มรอบ Knockout ซึ่งสืบเนื่องมาจากรอบ Battle Phase ได้มีกติกาเพิ่มให้โค้ชสามารถช่วยลูกทีมจากทีมอื่นที่ต้องตกรอบ ให้สามารถเข้ารอบได้แล้วย้ายมาอยู่ทีมของตนเอง จึงทำให้เกิด Knockout Round ขึ้น ซึ่งจะทำการจับคู่ 2 คนบนเวทีเดียวกันโดยร้องคนละเพลงกันแล้วตัดเชือกคัดออกกัน ณ จุดนั้นเลย ต่างจาก Battle Phase ที่จะสลับกันร้องในเพลงเดียวกัน และในรอบนี้ผู้เข้าแข่งขันจะต้องเป็นคนเลือกเพลงเองซึ่งก็ต่างกับรอบ Battle Phase อีกเช่นกันที่โค้ชจะเลือกเพลงให้ ในฤดูกาลที่ 3 รอบ Knockout เปลี่ยนกติกาจากจับคู่มาสองคนเป็นจับกลุ่มสี่คนบนเวทีเดียวกันร้องคนละเพลงแล้วโค้ชจะเลือกคนที่เข้ารอบสองคนจากกลุ่มเข้ารอบต่อไป ในฤดูกาลที่ 6 รอบ Knockout สลับมาแข่งก่อนหน้ารอบ Battle และมีการแบ่งกลุ่มในการแข่งขันรอบ Final รอบแรก และในฤดูกาลที่ 7 รอบการแสดงสดรอบแรกเป็นการจับคู่ข้ามทีม
พิธีกรและโค้ช

ใน3 ฤดูกาลแรกมีการเปิดตัวโค้ช 4 คนได้แก่ โค้ชก้อง - สหรัถ สังคปรีชา, โค้ชคิ้ม - เจนนิเฟอร์ คิ้ม, โค้ชโจอี้ บอย - อภิสิทธิ์ โอภาสเอี่ยมลิขิต และ โค้ชสแตมป์ - อภิวัชร์ เอื้อถาวรสุข
ต่อมาในฤดูกาลที่ 4 ได้มีการเปลี่ยนตัวโค้ชเป็นครั้งแรกจากโค้ชสแตมป์ เป็น โค้ชสิงโต - สิงโต นำโชค
ในฤดูกาลที่ 5 โค้ชดา เอ็นโดรฟิน - ธนิดา ธรรมวิมล ได้เข้ามาทำหน้าที่แทนโค้ชคิ้ม
ในฤดูกาลที่ 7 โค้ชคิ้มได้กลับมาทำหน้าที่โค้ชอีกครั้งแทนโค้ชดา อีกทั้งยังมี โค้ชป๊อป - ปองกูล สืบซึ้ง มาทำหน้าที่แทนโค้ชสิงโต
ต่อมาในฤดูกาลที่ 9 โค้ชจ๋าย ไททศมิตร - อิชณน์กร พึ่งเกียรติรัศมี ได้เข้ามาทำหน้าที่แทนโค้ชโจอี้ บอย และ โค้ชโอ๊ต - ปราโมทย์ ปาทาน ได้เข้ามาทำหน้าที่แทนโค้ชป๊อบ และได้เปิดตัวโค้ชคนที่ 5 ครั้งแรกของรายการกับโค้ชโบกี้ไลอ้อน - ณิชชาฎา วีระสุทธิมาศ
ในฤดูกาลแรกมีพิธีกรเพียงคนเดียวคือ กบ - ทรงสิทธิ์ รุ่งนพคุณศรี ซึ่งได้ปฏิบัติหน้าที่มาอย่างต่อเนื่องจนถึงฤดูกาลปัจจุบัน ในฤดูกาลที่ 2-6 ได้มีการเพิ่มบทบาทพิธีกรหญิงขึ้นมาคือ จอย - รินลณี ศรีเพ็ญ ตั้งแต่ในฤดูกาลที่ 7 เป็นต้นมา บทบาทของพิธีกรหญิงก็ได้ถูกยุติลง
| โค้ช | ฤดูกาล> 1 | ฤดูกาล> 2 | ฤดูกาล> 3 | ฤดูกาล> 4 | ฤดูกาล> 5 | ฤดูกาล> 6 | ฤดูกาล> 7 | ฤดูกาล> 8 | ฤดูกาล> A | ฤดูกาล> 9 |
| --- | --- | --- | --- | --- | --- | --- | --- | --- | --- | --- |
สหรัถ สังคปรีชา: ✔
| อภิสิทธิ์ โอภาสเอี่ยมลิขิต | ✔ | ✔ | ✔ | ✔ | ✔ | ✔ | ✔ | ✔ | ✔ |  |
| เจนนิเฟอร์ คิ้ม | ✔ | ✔ | ✔ | ✔ |  |  | ✔ | ✔ | ✔ | ✔ |
| อภิวัชร์ เอื้อถาวรสุข | ✔ | ✔ | ✔ |  |  |  |  |  |  |  |
| สิงโต นำโชค |  |  |  | ✔ | ✔ | ✔ |  |  |  |  |
| ดา เอ็นโดรฟิน |  |  |  |  | ✔ | ✔ |  |  |  |  |
| ปองกูล สืบซึ้ง |  |  |  |  |  |  | ✔ | ✔ | ✔ |  |
| ปราโมทย์ ปาทาน |  |  |  |  |  |  |  |  |  | ✔ |
| อิชณน์กร พึ่งเกียรติรัศมี |  |  |  |  |  |  |  |  |  | ✔ |
| ณิชชาฎา วีระสุทธิมาศ |  |  |  |  |  |  |  |  |  | ✔ |
พิธีกร: ฤดูกาล
| พิธีกร | 1 | 2 | 3 | 4 | 5 | 6 | 7 | 8 | A | 9 |
ทรงสิทธิ์ รุ่งนพคุณศรี: ✔
| รินลณี ศรีเพ็ญ |  | ✔ | ✔ | ✔ | ✔ | ✔ |  |  |  |  |
ภาพรวมของรายการ

สัญลักษณ์สี
| 0 | 1 | 2 |
| --- | --- | --- |
|    ศิลปินในทีมก้อง   ศิลปินในทีมคิ้ม   ศิลปินในทีมโจอี้ |    ศิลปินในทีมแสตมป์   ศิลปินในทีมสิงโต   ศิลปินในทีมดา |    ศิลปินในทีมป๊อป   ศิลปินในทีมโอ๊ต   ศิลปินในทีมจ๋าย   |
The Voice Hall of Fame

| ปี พ> ศ. | ศิลปิน |
| --- | --- |
พ.ศ. 2556: อัญชลี จงคดีกิจ
พ.ศ. 2556: ขวัญจิต ศรีประจันต์
พ.ศ. 2557: วง นูโว
พ.ศ. 2557: โมเดิร์นด็อก
พ.ศ. 2558: ชาย เมืองสิงห์
พ.ศ. 2558: ปาล์มมี่
พ.ศ. 2559: บอย โกสิยพงษ์
พ.ศ. 2559: พงษ์สิทธิ์ คำภีร์
พ.ศ. 2560: สุชาติ แซ่เห้ง (ชาติ สุชาติ)
พ.ศ. 2560: รังสรรค์ ปัญญาเรือน
พ.ศ. 2560: ธชย ประทุมวรรณ
เกียรติประวัติ

รางวัลนาฏราช
รางวัลวาไรตี้ยอดเยี่ยม ประจำปี 2556
ดูเพิ่ม

เดอะวอยซ์ คิดส์ ไทยแลนด์
เดอะวอยซ์ ซีเนียร์ ไทยแลนด์
เลดีเจน เกรย์

| เจน เกรย์ |
| --- | --- |

สมเด็จพระราชินีนาถแห่งอังกฤษและไอร์แลนด์ (พิพาท) 
ครองราชย์: 10 กรกฎาคม 1553 – 19 กรกฎาคม 1553
ก่อนหน้า: พระเจ้าเอ็ดเวิร์ดที่ 6
ถัดไป: พระนางแมรีที่ 1

ประสูติ: 1536/1537
สิ้นพระชนม์: 12 กุมภาพันธ์ 1554 (16–17 ปี) หอคอยแห่งลอนดอน ลอนดอน
ฝังพระศพ: โบสถ์เซนต์ปีเตอร์แอดวินซูลา หอคอยลอนดอน
คู่อภิเษก: ลอร์ดกิลฟอร์ด ดัดลีย์ 
พระบิดา: เฮนรี เกรย์ ดยุกที่ 1 แห่งซัฟโฟล์ก
พระมารดา: ฟรานเซส แบรนดอน
ศาสนา: โปรเตสแตนต์
ลายพระอภิไธย: 
เลดีเจน เกรย์ (อังกฤษ: Lady Jane Grey; 1536/1537 -12 กุมภาพันธ์ ค.ศ. 1554) หรือนามหลังการสมรสว่า เลดีเจน ดัดลีย์ (Lady Jane Dudley) มีสมัญญาว่า ราชินีเก้าวัน เป็นธิดาของเลดีฟรานเซส แบรนดอน และเฮนรี เกรย์ (ดำรงตำแหน่งดยุกแห่งซัฟโฟล์ก)ประสูติที่แบรดเกรทท์พาร์กในเลสเตอร์เชอร์ เมื่อเดือนตุลาคม ค.ศ. 1537 แต่งานวิจัยยุคหลังระบุว่าพระนางน่าจะประสูติในลอนดอน ในช่วงปลายปี ค.ศ. 1536 หรือต้นฤดูใบไม้ผลิ ค.ศ. 1537 และเป็นพระราชปนัดดาของพระเจ้าเฮนรีที่ 7 แห่งอังกฤษ
เลดีเจน เกรย์ได้ทรงเข้าไปเรียนรู้ และอบรมมารยาทในวังภายใต้พระราชินูปถัมภ์ของแคเทอริน พาร์ มเหสีองค์สุดท้ายในรัชสมัยของพระเจ้าเฮนรีที่ 8
เลดี้เจน มีความสนิทสนมกับพระญาติเจ้าชายเอ็ดเวิร์ด พระโอรสองค์เดียวในพระเจ้าเฮนรี่ที่ 8  ซึ่งต่อมาเจ้าชายเอ็ดเวิร์ดก็ได้ขึ้นครองราชย์ และได้เสด็จสวรรคตตั้งแต่ยังทรงพระเยาว์ และทรงทำพินัยกรรมให้เลดีเจนเป็นพระราชินีองค์ต่อไป  โดยข้ามรัชทายาทอันดับหนึ่ง เจ้าหญิงแมรีและรัชทายาทอันดับสอง เจ้าหญิงเอลิซาเบธ ก่อให้เกิดความขัดแย้งขึ้น โดยเจ้าหญิงแมรีเป็นฝ่ายชนะ
รัชกาลของสมเด็จพระราชินีนาถเจนสิ้นสุดใน 9 วัน (บางแหล่งข้อมูลกล่าวว่า 13 หรือ 11 วัน)  เจ้าหญิงแมรีทรงขึ้นครองราชย์เป็นสมเด็จพระราชินีนาถแมรีที่ 1 แห่งอังกฤษ  และทรงสำเร็จโทษเลดีเจน เกรย์ ในหอคอยลอนดอนด้วยการตัดพระเศียร
ปริชญ์ดิศรณ์ ชัยสุทธิวงศ์

ปริชญ์ดิศรณ์ ชัยสุทธิวงศ์ ชื่อเล่น นอร์ท (1 พฤษภาคม พ.ศ. 2550 – ) เป็นนักกีฬาฮอกกี้น้ำแข็งชายทีมชาติไทยรุ่นอายุไม่เกิน 18 ปี ตำแหน่งกองหน้า ซึ่งเป็นที่รู้จักจากโซเชียลมีเดียที่เป็นไวรัลในติ๊กต็อก รวมถึงเป็นศิลปินฝึกหัดโครงการวันเทรนนี
ประวัติ

ปริชญ์ดิศรณ์ ชัยสุทธิวงศ์ เริ่มเล่นฮอกกี้น้ำแข็งตั้งแต่อายุประมาณ 9 ขวบ ปัจจุบันเขาเรียนที่โรงเรียนสาธิตนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง และได้เป็นศิลปินฝึกหัดโครงการวันเทรนนีร่วมกับสุธีมนต์ วรารัศมีนิธิกุล (ทีม) ซึ่งเป็นนักฮอกกี้น้ำแข็งเช่นกัน
เกียรติประวัติ

รองแชมป์ ฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบี ที่ประเทศไทย
รองแชมป์ ฮอกกี้น้ำแข็งชิงแชมป์เอเชียและโอเชียเนีย รุ่นอายุไม่เกิน 18 ปี 2024 ที่ประเทศอุซเบกิสถาน
แชมป์ ซีซีเอ็ม ไทยแลนด์คัพ 2023 ที่ประเทศไทย
ชีวิตส่วนตัว

ปริชญ์ดิศรณ์เลี้ยงสุนัขพันธุ์ชิวาวา, โกลเดนรีทรีฟเวอร์ และชิสุ ส่วนงานอดิเรกของเขาคือเล่นไวโอลิน และเปียโน
อำเภอบาจก

| อำเภอบาจก Jajahan Bachok |
| --- | --- |
อำเภอ
การถอดเสียงอื่น ๆ
 • ยาวี:  باچوق  ‎
 • จีน: 万捷县
 • ทมิฬ: பாச்சோக்
   ธง
ที่ตั้งของอำเภอบาจก (เน้นสีแดง) ในรัฐกลันตัน
อำเภอบาจกที่ตั้งของอำเภอบาจกในประเทศมาเลเซีย
พิกัด:  6°0′N 102°22′E﻿ / ﻿6.000°N 102.367°E﻿ / 6.000; 102.367
ประเทศ:  มาเลเซีย
รัฐ:  กลันตัน
ศูนย์กลาง: บาจก
องค์กรปกครองท้องถิ่น: สภาอำเภอบาจก
การปกครอง
 • นายอำเภอ: นิก โมฮาเม็ด นูร์ นิก อิซฮัก
พื้นที่
 • ทั้งหมด: 264.64 ตร.กม. (102.18 ตร.ไมล์)
ประชากร (2010)
 • ทั้งหมด: 132,308 คน
 • ความหนาแน่น: 500 คน/ตร.กม. (1,300 คน/ตร.ไมล์)
เขตเวลา: UTC+8 (MST)
รหัสไปรษณีย์: 16xxx
รหัสโทรศัพท์: +6-09
ป้ายทะเบียนยานพาหนะ: D
อำเภอบาจก (มลายู: Jajahan Bachok, باچوق) เป็นหนึ่งในอำเภอหรือจาจาฮัน (jajahan) ในรัฐกลันตัน ประเทศมาเลเซีย โดยห่างจากโกตาบารูไปทางตะวันออก 25 กิโลเมตร ประชากรส่วนใหญ่เป็นชาวมลายู ส่วนชาวจีนและไทยเป็นชนกลุ่มน้อย เศรษฐกิจส่วนใหญ่ของที่นี่คือเกษตรกรรม นอกเหนือจากการจับปลา, ธุรกิจ และทำงานให้กับภาครัฐบาลกับเอกชน
เมืองบาจกหรือบันดาร์บาจกได้รับการประกาศเป็นเมืองท่องเที่ยวอิสลาม (Islamic Tourism Town) หรือบันดาร์เปอลันโจงันอิซลัม (Bandar Pelancongan Islam) โดยตวน กูรู ฮาจี ดาตุก นิก อับดุล อาซิซ นิก มัต โดยมีผลตั้งแต่วันที่ 7 ธันวาคม ค.ศ. 2010 ซึ่งตรงกับวันที่ 1 มุฮัรรอม ฮ.ศ. 1432
ที่มาของชื่อ

มีคำอธิบายเกี่ยวกับที่มาของชื่ออยู่หลายแบบ
ตามคำอธิบายแบบหนึ่ง ชื่อบาจกมีที่มาจากบุคคลชื่อ ตก บาจก ซึ่งเชื่อว่าเป็นผู้เข้ามาตั้งถิ่นฐานเป็นคนแรก เป็นพ่อค้าจากจีนที่จอดเรือที่เปิงกาลันจีนาในบาจกเพื่อขายผ้าไหมและเครื่องเทศ
คำอธิบายที่เป็นที่แพร่หลายที่สุดคือ ชื่อเมืองมาจากคำในภาษาไทยสองคำ คือ บ้าน กับ จาก โดย บ้าน หมายถึง "หมู่บ้าน" ส่วน จาก คือ "ต้นจาก" (ต้นไม้ในป่าชายเลนท้องถิ่น) ชาวไทยยังคงเรียกบริเวณนี้ว่าบ้านจากเช่นเดิม แต่ในภาษามลายูได้มีการเปลี่ยนการออกเสียงเป็นบาจกแทน
เมือง

อำเภอนี้มีเมืองหลายแห่ง ดังนี้
| กิ่งอำเภอ  (แดระฮ์) | ตำบล | พื้นที่  (ตารางกิโลเมตร) | ชาวมลายู | ชาวจีน | ชนชาติอื่น | ประมุข |
| --- | --- | --- | --- | --- | --- | --- |
| เปอรูปก | เปอรูปก | - | - | - | - | - |
| เปอรูปก | เกอมาซิน | 6 | - | - | - | - |
| เปอรูปก | นีปะฮ์ | 2 | - | - | - | - |
| เปอรูปก | ปายาเมิงกวง | 4 | - | - | - | - |
| เปอรูปก | บันดาร์บาจก | 3 | - | - | - | - |
| กูนง | บาโตร์ | 19 | - | - | - | - |
| กูนง | กูนง | 19 | - | - | - | - |
| กูนง | กูบังเตอลากา | 10 | - | - | - | เซิลลี กอดีร์ |
| กูนง | เตอปุซ | 9 | - | - | - | - |
| กูนง | เจอลาวัต | 2 | - | - | - | - |
| ตันจงเปาฮ์ | ตันจุงเปาฮ์ | 4 | - | - | - | - |
| ตันจงเปาฮ์ | ปักปูรา | 8 | - | - | - | - |
| ตันจงเปาฮ์ | ตันจุงเจอริง | 4 | - | - | - | - |
| มะฮ์ลีไก | อาโลร์บากัต | 8 | - | - | - | - |
| มะฮ์ลีไก | มักลีปะฮ์ | 4 | - | - | - | - |
| มะฮ์ลีไก | เซอร์ดัง | 7 | - | - | - | - |
| เมอลาวี | เมอลาวี | 6 | - | - | - | - |
| เมอลาวี | เรอเป็ก | 15 | - | - | - | - |
| เมอลาวี | รูซา | 16 | - | - | - | - |
| เมอลาวี | กูเวา | 4 | - | - | - | - |
| ตาวัง | กาจะฮ์มาตี | 6 | - | - | - | ซุลกิฟลี อาวัง โต๊ะ |
| ตาวัง | เปาฮ์เซิมบีลัน | 12 | 2,634 | - | - | โมฮามัด นูร์ อาวัง ละฮ์ |
| ตาวัง | เซอนัก | 10 | 2,634 | - | - | ยูซฟฟ์ โมฮาเม็ด |
| ตาวัง | เตอลกเมอซีรา | 7 | 2,634 | - | - | มัต จูโซะฮ์ บิน ลาติฟฟ์ |
| ตาวัง | ตันจง | 5 | 2,634 | - | - | อับดุล ฮามิด ซากาเรีย |
| เตอลง | เตอลง | 36 | - | - | - | - |
| เตอลง | ลูบุกเติมเบอซู | 28 | - | - | - | รัมลี บิน อาวัง |
| เบอเกอลัม | จัป | 6 | 2,634 | - | - | มัต จูโซะฮ์ บิน ลาติฟฟ์ |
| เบอเกอลัม | เจอรังฮางุซ | 3 | 1,525 | 190 | - | ฮาจี นาวาวี บิน ฮานาฟี |
| เบอเกอลัม | กูเจอลง | 7 | 3,019 | - | - | โมฮามัด ยูซฟ บิน อาวัง |
| เบอเกอลัม | เตอมูรังกัซ | 5 | 2,602 | - | - | มาร์จัน บิน โมฮามัด นาวี |
| เบอเกอลัม | ตัวลังซาลัก | 3 | 1,512 | - | - | มานัน บิน ฮัมซะฮ์ |
วิจักษณ์ นิยมวงศ์

วิจักษณ์ นิยมวงศ์ ชื่อเล่น ฮายา (15 พฤศจิกายน พ.ศ. 2550 – ) เป็นนักกีฬาฮอกกี้น้ำแข็งเยาวชนชายทีมชาติไทย ซึ่งทำหน้าที่ในตำแหน่งผู้รักษาประตู
ประวัติ

ใน พ.ศ. 2566 วิจักษณ์ได้ผ่านการคัดเลือกเข้าร่วมฮอกกี้น้ำแข็งชายทีมชาติไทยรุ่นอายุไม่เกิน 18 ปี สำหรับการแข่งฮอกกี้น้ำแข็งชิงแชมป์เอเชียและโอเชียเนีย รุ่นอายุไม่เกิน 18 ปี 2023 ที่อูลานบาตาร์ ประเทศมองโกเลีย ต่อมา ใน พ.ศ. 2567 เขาได้ผ่านการคัดเลือกเข้าร่วมฮอกกี้น้ำแข็งเยาวชนชายทีมชาติไทย สำหรับการแข่งฮอกกี้น้ำแข็งเยาวชนชิงแชมป์โลก 2025 ดิวิชัน 3 กลุ่มบี ที่กรุงเทพมหานคร ประเทศไทย ซึ่งทีมของเขาได้เป็นแชมป์การแข่งดังกล่าว และวิจักษณ์ได้รับรางวัลผู้รักษาประตูยอดเยี่ยม
เกียรติประวัติ > ส่วนบุคคล

รางวัลผู้รักษาประตูยอดเยี่ยม ฮอกกี้น้ำแข็งเยาวชนชิงแชมป์โลก 2025 ดิวิชัน 3 กลุ่มบี
เกียรติประวัติ > ร่วมกับทีมชาติ

แชมป์ ฮอกกี้น้ำแข็งเยาวชนชิงแชมป์โลก 2025 ดิวิชัน 3 กลุ่มบี
รองแชมป์ ฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบี
รายชื่อภาพยนตร์โดราเอมอน

สถานที่ที่โดราเอมอนเดินทางไปในภาพยนตร์จาก พ.ศ. 2523–2565
โดราเอมอนฉบับภาพยนตร์ (อังกฤษ: Doraemon the movies) เป็นภาพยนตร์การ์ตูนเรื่องยาวฉบับพิเศษ สร้างโดยบริษัทผลิตภาพยนตร์โตโฮ แอนิเมชั่น สตูดิโอ พิคเจอร์ส เพื่อจัดฉายในโรงภาพยนตร์ปีละหนึ่งตอนในช่วงเดือนมีนาคมเป็นประจำทุกปี ในประเทศญี่ปุ่นเริ่มตั้งแต่ พ.ศ. 2523 ตอนไดโนเสาร์ของโนบิตะ ทั้งนี้ใน พ.ศ. 2548 ยังมีการฉลองครบรอบ 25 ปีของการฉายโดราเอมอนฉบับภาพยนตร์อีกด้วย และในเดือนมีนาคม พ.ศ. 2549 ที่ประเทศญี่ปุ่นก็ได้มีการฉาย โดราเอมอนฉบับภาพยนตร์ตอนไดโนเสาร์ของโนบิตะฉบับสร้างใหม่ โดยใช้ทีมนักพากย์ชุดใหม่ทั้งหมด ซึ่งเป็นชุดที่พากย์เสียงให้กับโดราเอมอนฉบับการ์ตูนทีวีสร้างใหม่ ที่กำลังออกอากาศทางโทรทัศน์ของประเทศญี่ปุ่นอยู่ในขณะนั้น นอกจากนี้ยังมีการดัดแปลงผลิตออกเป็นฉบับหนังสือการ์ตูนด้วย ปัจจุบันมีการสร้าง โดราเอมอน เดอะ มูฟวี่ มาแล้วทั้งหมด 43 ตอน รวมภาคพิเศษอีก 2 ตอน และมีการนำตอนเก่ามาสร้างใหม่ตั้งแต่ พ.ศ. 2549 เป็นต้นมา
ในปี พ.ศ. 2568 ภาพยนตร์ โดราเอมอนเดอะมูฟวี่: เรื่องราวโลกแห่งภาพวาดของโนบิตะ เป็นผลงานเฉลิมฉลองครบรอบ 45 ปี การออกฉายภาพยนตร์โดราเอมอน ทางประเทศญี่ปุ่นจึงมีการจัดกิจกรรมโหวตให้ภาพยนตร์ภาคก่อนหน้าได้กลับมาฉายในโรงภาพยนตร์ที่ญี่ปุ่น 6 เรื่อง ได้แก่
คู่ที่ 1  บุกอาณาจักรเมฆ, โนบิตะล่าโจรปริศนาในพิพิธภัณฑ์ของวิเศษ เข้าฉายควบในวันที่ 17 มกราคม พ.ศ. 2568
คู่ที่ 2 ผจญภัยสายกาแล็คซี่, ฟากฟ้าแห่งยูโทเปียของโนบิตะ เข้าฉายควบในวันที่ 24 มกราคม พ.ศ. 2568
คู่ที่ 3 โนบิตะ ท่องอาณาจักรโฮ่งเหมียว, โนบิตะผจญกองทัพมนุษย์เหล็ก ~ปีกแห่งนางฟ้า~ เข้าฉายควบในวันที่ 31 มกราคม พ.ศ. 2568
รายชื่อตอนของโดราเอมอนฉบับภาพยนตร์ > ภาคพิเศษ

| 0 | 1 | 2 | 3 |
| --- | --- | --- | --- |

|  | ชื่อตอนสแตนด์บายมี ทั้งหมด | วันที่ออกฉายในประเทศญี่ปุ่น | วันที่ออกฉายในประเทศไทย |
| 1 | สแตนด์บายมี โดราเอมอน เพื่อนกันตลอดไป  (STAND BY MEドラえもん; Stand by Me Doraemon)  | 8 สิงหาคม พ.ศ. 2557 | 31 ธันวาคม พ.ศ. 2557 |
| 2 | สแตนด์บายมี โดราเอมอน เพื่อนกันตลอดไป 2  (STAND BY MEドラえもん 2; Stand by Me Doraemon 2)  | 20 พฤศจิกายน พ.ศ. 2563 | 6 เมษายน พ.ศ. 2564 |